jkorsvik/nowiki_second_scrape_merged huggingface dataset:
Union Internationale de Pentathlon Moderne

Union Internationale de Pentathlon Moderne (UIPM) er det internasjonale idrettsforbundet for moderne femkamp, anerkjent av Den internasjonale olympiske komité (IOK) og tilsluttet Association of Summer Olympic International Federations.
UIPM ble stiftet i 1948, etter at idretten hadde vært på det olympiske programmet siden 1912 under IOKs direkte administrasjon. Forbundet tok over organiseringen av skiskyting i 1960 da denne idretten fikk olympisk status. Dette varte frem til 26. juni 1998 da skiskyting og moderne femkamp skilte lag, og skiskytingsporten ble selvstendig under International Biathlon Union.UIPM organiserer i dag verdensmesterskapet i moderne femkamp og moderne femkamp i De olympiske leker, samt verdenscup og europamesterskap. Forbundet har sitt hovedkontor i Monaco.


== Referanser ==


== Eksterne lenker ==
Offisielt nettsted
Bordtennis under Paralympiske sommerleker 2012

Bordtennis ved Paralympiske sommerleker 2012 bestod av 29 øvelser, og ble arrangert fra 30. august til 8. september 2012 i ExCeL London.


== Øvelser ==
Det ble konkurrert i 29 øvelser, for menn og kvinner, individuelt og lag, innenfor de ulike klassifiseringene for handikapp.


== Medaljevinnerne ==


=== Menn ===


=== Kvinner ===


== Eksterne lenker ==
London 2012 - bordtennis
Heftingsdalen renovasjonsanlegg

Heftingsdalen renovasjonsanlegg er et deponi og mottak for avfall i Heftingsdalen i Arendal, tidligere Moland kommune.
Mottaket drives av Agder Renovasjon IKS, som er et interkommunalt selskap som eies av kommunene Arendal, Froland og Grimstad. Mottaket innsamler, tar imot og behandler slam og avfall fra eierkommunene, som omfatter 66 300 innbyggere, som igjen er 26 000 abonnenter. Disse kommunene fikk innført kildesortering i 1998 og 1999, hvor man sorterer ut matavfall, glass- og metallemballasje, plastemballasje, farlig avfall, små-elektrisk avfall (EE-avfall) og papir.
Heftingsdalen har anlegg for rankekompostering av matavfall, med forkompostering under tak, slambehandling, sikkerhetsmakulering, kverning av treavfall samt pressing av plast, papp og papir. 20. desember 2010 åpnet Agder Renovasjon et tilleggsmottak for avfall på Østerhus i Grimstad, som sorterer og omlaster avfallet for videre transport til gjenvinning eller deponering i Heftingsdalen.
Deponigass (metan) fra Heftingsdalen føres i rør ned til et fjernvarmeanlegg i Blødekjær i Arendal. Varmeanlegget leverer varme til blant andre Sørlandet sykehus Arendal.
Agder Renovasjon har i forbindelse med renovasjonsanlegget også en gjenbruksbutikk i Heftingsdalen, der man kan levere inn gjenstander som blir solgt videre.


== Eksterne lenker ==
Agder Renovasjon
Analyseresultater av sigevannsprøver fra renovasjonsanlegg i år 2000 og 2009
Jenny Kaatz

Jenny Kaatz (født 4. oktober 1985 i Vänersborg i Sverige) er skuespiller og sanger og hun har utdannelse fra Guildford School of Acting.
Kaatz har vært bosatt i Norge i mange år, men kommer opprinnelig fra den svenske byen Vänersborg. Som skuespiller har hun spilt i Tv-serier, filmer og på teatre. Jenny jobber med det polske kompaniet Song of the Goat Theatre, som er et fysisk teaterkompani med base i Wroclaw. Jenny har blant annet jobbet for Atra Bilis (Angelica Liddell Company) i forestillingen Todo el Cielo Sobre la Tierra. Hun har og vært ansatt ved Hålogaland Teater, Kilden i Kristiansand og medvirker i gårdsteateret Teater Framdrift. Nylig medvirket Jenny i den norske drama-serien Aber Bergen (iTV), der hun spilte Linda Leeland og spilte hovedrollen i filmen Utburd (Regi: Astrid Thorvaldsen) Hun jobber mye med dubbing og voice-over siden hun er flerspråklig (norsk, svensk, engelsk, tysk).
Andre produksjoner er blant andre: Cosette i Les Misérables på Hålogaland Teater høsten 2012, Tora i Stenhoggern i Brottet Amfi på Hvaler og ensemble i Jesus Christ Superstar på Det norske teatret.


== Roller ==
«Ensemble» i Hamlet - a commentry med Song of the Goat Theatre (2017)
«Ensemble» i Island med Song of the Goat Theatre (2016)
«Ensemble» i Crazy God med Song of the Goat Theatre (2016)
«Charlotta» i Portraits of the Cherry Orchard med Song of the Goat Theatre (2016)
«Linda Leland» i drama-serien Aber Bergen (2016)
«Regan og Cordelia» i Songs of Lear med Song of the Goat Theatre (2015)
«Bakergutt» i Hakkebakkeskogen i Kristiansand Dyrepark (2015)
«Ghost» i Todo el Cielo Sobre la Tierra med Atra Bilis/ Angelica Liddell (2015)
«Kristine» i filmen Utburd (2014)
«Solveig» i Walking with Ibsen, Ibsen festivalen (2014)
«Cosette» i Les Misérables på Hålogaland Teater (2012)
«Julia» i kortfilmen Aorta regi: Rebecca Figenschau Kortfilmfestivalen i Grimstad (2012)
«Tora» i Stenhoggern i Brottet Amfi på Hvaler (2012)


== Eksterne lenker ==
Offisielt nettsted 
(no) Jenny Kaatz hos Sceneweb 
Song of the Goat Theatre
Profil på IMDB
Skuespillerkatalogen
Jenny Kaatz i drömroll - Gör Cosette i Les Misérables på norsk storteater
Caroline Lacroix

Blanche Zélia Joséphine Delacroix, baronesse Vaughan, bedre kjent som Caroline Lacroix (født 1883 i București, død 1948 i Cambo-les-Bains), var en fransk-rumensk prostituert som allerede i sin livstid ble berømt som Leopold II av Belgias mest kjente elskerinne. 
Lacroix møtte den da 65-årige kongen i Paris som 16-åring. De innledet like etterpå et forhold som varte til kongens død i 1909. Sammen hadde de to sønner, Lucien (1906–1984) og Philippe (1907–1914), og giftet seg i en religiøs seremoni fem dager før Leopolds bortgang. Giftermålet ble ansett som gyldig av belgisk lov. Leopold ga henne store gaver, penger, eiendommer og en adelstittel. Hun var meget upopulær i Belgia og fikk økenavnet Reine du Congo (Kongos dronning) da hun mottok penger Leopold skaffet gjennom sitt brutale styre over Fristaten Kongo.


== Kongens død ==
Etter kongens død giftet hun seg igjen i 1910 med en av sine beundrere, Antoine Durrieux, som adopterte de to sønnene. De to ble snart skilt igjen. I 1937 utgav hun sine memoarer i A Commoner Married a King: As Told by Baroness de Vaughan to Paul Faure. Hun døde i Cambo-les-Bains i Pyreneene, og ble gravlagt på Cimetière du Père Lachaise i Paris.  


== Referanser ==


== Eksterne lenker ==
Blanche Delacroix, "Baroness Vaughan", crossoflaeken.blogspot.dk
Malta under Paralympiske sommerleker 1964

Malta deltok under Paralympiske sommerleker 1964 i Tokyo, Japan. Nasjonen ble representert av to mannlige utøvere. C. Markham konkurrerte både i friidrett (kulestøt) og snooker,mens G. Portelli deltok snooker.I kulestøt (kategori B),endte  Markham på fjerdeplass (blant fem deltakere), med et kast på 6,40 m. W. Prossl tok gull for Tyskland, med et kast på 7,69 som var verdensrekord.I snooker, endte de to maltesiske utøverne på delt  tredjeplass, med en bronsemedalje hver, mens Michael Shelton tok gullmedlaje for Storbritannia.Maltas to bronsemedaljer er dens nest beste resultater under de paralympiske lekene til nå, etter sølv og to bronse i 1960.Malta deltok inne under Sommer-OL 1964, som også ble avholdt i Tokyo.


== Medaljevinnere ==


== Referanser ==


== Eksterne lenker ==
Resultater hos paralympic.org
Hans Brachrogge

Hans Brachrogge (Giovanni Brachrogge), død 1638 var en sanger og komponist som virket ved Christian IVs hoff i over 30 år.
Som ung studerte han 1602-1604 i Venezia hos Giovanni Gabrieli, og ble deretter satt i lære hos daværende hofforganist i Danmark Melchior Borchgrevinck. I 1611 sendte kongen ham sammen med tre andre musikere, deriblant Mogens Pedersøn, til London for å studere ved kong James' hoff. Her ble han i tre år, og etter hjemkomsten i 1614 forble han fast tilknyttet til det danske hoffet, med unntak av et halvt års studieopphold i Venezia i 1619. I 1621 mottok han et vikariat i Roskilde, som var blitt ledig etter forhenværende kapellmester Trehous død. Brachrogges navn figurerer i hoffregnskapene blant kapellets sangere inntil 1638.


== Verk ==
Hans Brachrogges eneste kjente verk, er en samling med trestemmige madrigaler Madrigaletti a 3 voci. Libro primo. Novamente composti etc. som også inneholder to satser av Mogens Pedersøn. Den påtenkte fortsettelse synes ikke å være utkommet. 


== Referanser ==
Norges Studentidrettsforbund

Norges Studentidrettsforbund (NSI) er en fellesorganisasjon for studentidrettslag ved norske universiteter og høgskoler. NSI er medlem av Norges idrettsforbund og olympiske og paralympiske komité og tilsluttet Fédération internationale du sport universitaire (FISU) og European University Sports Association.
NSI ble stiftet 5. desember 1913 som Norske Studenters Idrettsforbund, og fikk sitt nåværende navn i 2004. Forbundet har til formål å legge til rette for at studenter kan drive idrett og friluftsliv kombinert med utdannelse. Forbundet har sitt hovedkontor på Ullevaal Stadion i Oslo.


== Mesterskap ==
NSI arrangerer blant annet studentcup (SC), Student-NM (SNM) og studentleker (SL) i flere idretter.

Studentmesterskap er åpent for studenter i Norge. Vinneren av et studentmesterskap kan kalle seg norsk studentmester i den aktuelle idretten.
Studentleker består av minst åtte idretter, hvor det er studentmesterskap for minst fem av idrettene.Det er fire klubber som har arrangert Studentleker.

Norges Handelshøyskoles idrettsforening
NTNUI
Tromsøstudentenes Idrettslag
Studentspretten Sogndal
BI Athletics
Norges Idrettshøgskoles IdrettslagI dag er det ca. 15 ulike student-NM som avholdes årlig.

Amerikansk fotball
Badminton
Basketball
Bordtennis
Futsal
Håndball
Innebandy
Lacrosse
Langrenn
Orientering
Roing
Rugby
Squash
Svømming
Tennis
Volleyball


== Referanser ==


== Eksterne lenker ==
Offisielt nettsted
Ramsum viltlokk

Ramsum viltlokk er en to-løps motorveitunnel på E18 i Stokke kommune i Vestfold. Tunnelen er 42 meter lang, har to kjørefelt i hvert løp, og åpnet offisielt 4. juli 2014 som en del av motorveistrekningen Gulli–Langåker.


== Se også ==
Veitunneler i Norge
Undersjøiske veitunneler i Norge


== Referanser ==
Tassebekk viltlokk

Tassebekk viltlokk er en to-løps motorveitunnel på E18 i Sandefjord kommune i Vestfold. Tunnelen har to kjørefelt i hvert løp, og åpnet offisielt 4. juli 2014 som en del av motorveistrekningen Gulli–Langåker.


== Se også ==
Veitunneler i Norge
Undersjøiske veitunneler i Norge


== Referanser ==
Anders Fjose

Anders Fjose (født 9. august 1955 i Bergen) er en norsk biolog. Han er professor Molekylærbiologisk institutt ved Universitetet i Bergen.
Etter eksamen artium ved Voss gymnas 1974 ble han cand.scient. i biokjemi 1982 ved Universitetet i Bergen. Etter tre år NTNF-stipend ved Universitetet i Basel i Sveits ble han dr.phil. i cellebiologi 1985 og vant den 1. Meltzerprisen på 25 000 kroner for avhandlingen som var om bananfluens genetikk. 
Ved å isolere og karakterisere regulerende gener hos bananflua, har prisvinneren påvist hvordan disse influerer på fluas utvikling og vekst
  Han var forsker ved felleslaboratoriet for bioteknologi ved Universitetet i Bergen, før han i 1988 fikk stillingen som professor i molekylærgenetikk ved Universitetet i Tromsø. Siden 1992 er han professor i biokjemi og molekylærbiologi ved Universitetet i Bergen. Han ble innvalgt i Det Norske Videnskaps-Akademi i 1995.


== Bibliografi ==
(no) Publikasjoner av Anders Fjose i forskningsdokumentasjonssystemet CRIStin


== Referanser ==
Peter Gustav Zwilgmeyer

Peter Gustav Zwilgmeyer (født 6. januar 1813 i Ås, død 14. juni 1887) var en norsk byfogd og stortingsrepresentant.
Zwilgmeyer var sønn av Heinrich Carl Zwilgmeyer (født 1761) og Lovise Henriette Heiss (født 1774). Han ble gift 25. juni 1847 på Solnør i Skodje med Margrete Giørwel Daae (1825-1887), søster til Ludvig Daae (1829–1893). Margrete Giørwel Daae var søskenbarn av Suzannah Ibsen, Henrik Ibsens kone.Barn:

Lovise Henrikke (1851-1890)
Dikken Zwilgmeyer (1853-1913)
Ludvig Daae Zwilgmeyer (1855-1910)
Petra Margrethe (1858)
Caroline (1860-1861)
Valborg Johanne (1863-1915)
Karl Henrik (1865-1953)Zwilgmeyer ble beordret til Risør som byfogd i mai 1861. Han satt som førsterepresentant for Østerrisør på Stortinget i perioden 1865-1867.


== Referanser ==


== Eksterne lenker ==
(no) Peter Gustav Zwilgmeyer hos Norsk senter for forskningsdata
Øyvind Fiksen

Øyvind Fiksen (født 6. september 1968 på Nesodden) er en norsk marinbiolog, opprinnelig fra Drøbak, men som hadde sin oppvekst på Frekhaug. Han tok cand.scient. graden ved Institutt for fiskeri og marinbiologi på Universitetet i Bergen i 1993, jobbet ett år ved Havforskningsinstituttet før han begynte med en gang på dr.scient.-studiet som han fikk den 26. juni 1997 på avhandling om fisk og dyreplankton, hvilke livsstrategier de har.
Dyreplankton har ein tendens til å symje opp mot overflata om natta og ned på større djup om dagen. Denne vandringa er truleg ein måte å redusere risikoen for å bli fanga av fisk og fiskelarver som treng lys for å sjå byttet. Samstundes beiter planktonet nok alger til å vekse, reprodusere og byggje opp fettreservar til vinterdvalen.
  I 2002 vant han Meltzerprisen på 100 000 kroner med yngre forskere, fordi han hadde studert de evolusjonære drivkrefter og utvist evne til analytisk tenkning og matematisk formulering av problemene. Han ble da også professor og er i modelleringsgruppen ved Institutt for biologi, der han i sin tid studerte.


== Referanser ==
Never Let Me Go

Never Let Me Go er en britisk romantisk science fiction-drama fra 2010. Manuset er skrevet av Alex Garland basert på Kazuo Ishiguros roman med samme navn. Filmen er regissert av Mark Romanek, og har Carey Mulligan, Andrew Garfield og Keira Knightley i hovedrollene.
Filmen ble oversett av Golden Globe- og Oscar-utdelingen, men vant og ble nominert til flere mindre priser, særlig i Storbritannia. Både de tre hovedrolleinnehaverne og regissør Mark Romanek ble generelt lovpriset for sine innsatser.


== Handling ==
Kathy (Carey Mulligan), Tommy (Andrew Garfield) og Ruth (Keira Knightley) er elever på en privatskole som slett ikke er så perfekt som den ser ut for på utsiden. De tre vokser opp sammen og knytter tette bånd. Etterhvert som de vokser opp blir de klar over hvor mye de bryr seg om hverandre, men også hvor lett det er for et bånd til å bli brutt. De tre barndomsvennene innser imidlertid at de må stå sammen når de møter den harde virkeligheten som voksne.


== Rolleliste ==
Carey Mulligan i rollen som Kathy
Andrew Garfield i rollen som Tommy
Keira Knightley i rollen som Ruth
Sally Hawkins i rollen som Miss Lucy
Charlotte Rampling i rollen som Miss Emily
Andrea Riseborough i rollen som Chrissie
Domhnall Gleeson i rollen som Rodney
Isobel Meikle-Small i rollen som Young Kathy
Charlie Rowe i rollen som Young Tommy
Ella Purnell i rollen som Young Ruth
Nathalie Richard i rollen som Madame
David Sterne i rollen som Keffers
Kate Bowes Renna i rollen som Miss Geraldine


== Eksterne lenker ==
(en) Never Let Me Go (2010 film) – kategori av bilder, video eller lyd på Commons 
(en) Never Let Me Go på Internet Movie Database 
(sv) Never Let Me Go i Svensk Filmdatabas 
(da) Never Let Me Go i Danmark Nationale Filminstitut 
(fr) Never Let Me Go på Allociné 
(nl) Never Let Me Go på MovieMeter 
(en) Never Let Me Go på AllMovie 
(en) Never Let Me Go på Turner Classic Movies 
(en) Never Let Me Go på Rotten Tomatoes 
(en) Never Let Me Go på Metacritic 
(en) Never Let Me Go på Box Office Mojo
Leif Edvard Aarø

Leif Edvard Aarø (født 3. januar 1951) er en norsk professor i sosialpsykologi, opprinnelig fra Åheim i Møre og Romsdal.
Etter at han ble cand.psychol. ved Universitetet i Oslo 1976 ble han dr.philos. ved Universitetet i Bergen i 1987, basert på resultater fra en landsrepresentativ undersøkelse av helsevaner i den voksne befolkningen, gjennomført av Statistisk sentralbyrå. Aarø var en av dem som etablerte WHO-studien av helseadferd blant skolebarn i Europa som han ledet fra 1985 til 1990. Studien pågår fremdeles og omfatter i dag 43 land.
Han ble i 1987 ansatt som professor i sosialpsykologi ved Universitetet i Bergen, der han også mottok den 3. Meltzerprisen på 30 000 kroner for yngre forskere. Hans avhandling Health behaviour and socioeconomic status, a survey among the adult population in Norway påviste blant annet at bortsett fra alkoholmisbruket, hadde høystatus-grupper endret til en sunnere livsførsel. Han stod også bak opprettelsen av HEMIL-senteret i 1988 og var en del her i tiden fremover. Aarø var leder for styret for Program for forskning om forebyggende helsearbeid ved Norges forskningsråd fra 1994 til 1997.
På 2000-tallet gikk han til Nasjonalt folkehelseinstitutt som seniorforsker, og etterhvert forskningssjef, avdelingsdirektør og fagdirektør ved Divisjon for psykisk helse (senere kalt Område for psykisk og fysisk helse).


== Referanser ==
Knut Arne Hagtvet

Knut Arne Hagtvet (født 7. september 1942) er en norsk pedagog og psykologiprofessor. Han er professor i forskningsmetode ved Psykologisk institutt ved Universitetet i Oslo. Han er cand.paed. fra 1969. Hagtvet studerte multivariate statistikk ved State University of New York at Buffalo 1975-76. Han tok doktorgraden (dr. philos.) i 1985 ved Universitetet i Bergen på avhandlingen The construct of test anxiety – conceptual and methodological issues.
Hagtvet var professor i psykologi ved Universitetet i Bergen og er fra 2009 professor II ved Handelshøyskolen BI. Fra 1999 til 2001 var han professor ved College of Education på programmet Research, Evaluation, Measurement and Statistics ved University of Georgia i Athen i USA.
Han var president for Stress and Anxiety Research Society (1988–1989).


== Utmerkelser ==
Medlemskap i Det Kongelige Norske Videnskabers Selskab fra 1996.
Undervisningsprisen ved Det psykologiske fakultet (UiB) 1996
«The Lifetime Career Award 2006» fra The Stress and Anxiety Research Society


== Bibliografi ==
(no) Publikasjoner av Knut Arne Hagtvet i forskningsdokumentasjonssystemet CRIStin


== Kilder ==
Fødselsdagsomtale i Aftenposten fredag 7. september 2012 side 64


== Eksterne lenker ==
Knut Arne Hagtvets side hos UiO
Consolini

Consolini:

Adolfo Consolini (1917, Costermano  –  1969, Milano), en italiensk friidrettsutøver
Domenico Consolini (1806, Senigallia  –  1884, Roma), en av Den katolske kirke s kardinaler
Karnevalet i Köln

Karnevalet i Köln er en karnevalfest som foregår årlig i Köln.


== Eksterne lenker ==
(en) Kölner Karneval – kategori av bilder, video eller lyd på Commons 
(en) Offisielt nettsted
(en) 2000 år med karneval Arkivert 19. oktober 2008 hos Wayback Machine.
(en) Karnevalet i Köln 2007 Arkivert 8. desember 2006 hos Wayback Machine.
(en) Generell informasjon
(de) Detaljert informasjon om Karnevalet i Köln
(en) Carnival-Songs of Cologne (Engelske oversettelser)
Putte (tegneseriefigur)

Tegneserien Putte var å finne i tegneseriebladet «Skippern». Mannen bak Putte het Marten Toonder. På originalspråket het figuren Panda. Marten Tonder var fra Nederland.
Jean Vigo

Jean Vigo (født 26. april 1905, død 5. oktober 1934) var en fransk filmregissør. På 1930-tallet lagde Vigo nyskapende filmer som endret uttrykket til fransk samtidsfilm. I 1934 kom hans eneste langfilm, L'Atalante, om et nygift par på bryllupsreise, med Michel Simon i en av hovedrollene. Samme år døde Vigo i tuberkulose, bare 29 år gammel. Filmene hans var deretter utilgjengelige eller vanskelig tilgjengelige i mange år. Etter andre verdenskrig fikk filmene et nytt oppsving, men ble vist i nedklippede versjoner. Til tross for dette gjorde de inntrykk på toneangivende regissørerer, ikke minst i kretsen rundt la nouvelle vague.


== Filmografi ==
À propos de Nice (1930)
Taris ou La natation (1931)
Zéro de conduite - Jeunes diables au collège (1932)
L'Atalante (1934)


== Referanser ==


== Eksterne lenker ==
(en) Jean Vigo på Internet Movie Database 
(sv) Jean Vigo i Svensk Filmdatabas 
(da) Jean Vigo på Filmdatabasen 
(da) Jean Vigo på Scope 
(fr) Jean Vigo på Allociné 
(en) Jean Vigo på AllMovie 
(en) Jean Vigo hos The Movie Database
Tomas Evjen

Tomas Evjen (født 10. oktober 1972, død 11. september 2012) var en norsk filmskaper, journalist og mediapersonlighet.Evjen begynte å jobbe i Radio Saltdal da han var 12 år gammel, og jobbet blant annet i Se og Hør og Nordlandsposten. Evjen ble redaktør og daglig leder i Saltenposten da han var 23 år gammel. I 2010 var han en av de ti nominerte til prisen «Årets nordlending».I 2001 grunnla Evjen film- og mediaselskapet News On Request. Gjennom dette firmaet produserte han en rekke dokumentarer og spillefilmer, deriblant Amanda-nominerte Død snø fra 2009. Han var også involvert i produksjonen av TV-serien Himmelblå. Hans seneste prosjekt var et samarbeid med regissør Nils Gaup om gruvearbeideropprøret i Sulis, som hadde arbeidstittelen Arbeiderkamp.
11. september 2012 ble Evjen funnet død på sitt kontor i Mediegården i Bodø. Dødsårsaken har ikke blitt offentliggjort, men skal ifølge Avisa Nordland være en «naturlig død». Han etterlater seg to døtre.


== Filmografi ==


=== Regissør ===
2009: Near the Mountains


=== Produsent ===
2009: Død snø
2010: Pappa kom hem (dokumentar)Kortfilmer2007: Burgled
2007: Fluen
2009: Near the Mountains (med-produsent)
2011: Skallamann (produsent)
2011: I enden av tauet (produsent)


== Bibliografi ==
2003: Deadline, roman, skrevet sammen med Rune Nilsen, Orkana forlag


== Referanser ==


== Eksterne lenker ==
(en) Tomas Evjen på Internet Movie Database 
(da) Tomas Evjen på Filmdatabasen 
(en) Tomas Evjen hos The Movie Database
Chris Stevens

John Christopher «Chris» Stevens (født 18. april 1960, død 11. september 2012) var en amerikansk jurist og diplomat og USAs ambassadør til Libya fra juni 2012 til sin død.
Stevens ble født i California og ble siden utdannet jurist. Fra 1983 til 1985 underviste han i engelsk i Marokko. Han ankom Tripoli som nyutnevnt ambassadør til Libya den 22. mai 2012.
Stevens ble drept den 11. september 2012 i Benghazi i Libya.


== Referanser ==
Julius Mutekanga

Julius Mutekanga (født 1. desember 1987) er en ugandisk friidrettsutøver, som konkurrerer i mellomdistanseløp. Han representerte Uganda under Sommer-OL 2012, der han ble utslått i de innledende rundene på 800 meter.


== Referanser ==


== Eksterne lenker ==
(en) Julius Mutekanga – Olympedia 
(en) Julius Mutekanga – Sports-Reference (OL-resultater – arkivert) 
(en) Julius Mutekanga – World Athletics 
(en) Julius Mutekanga – Diamond League
Jerzjan Askarov

Jerzjan Askarov er en kirgisisk friidrettsutøver, som konkurrerer i mellomdistanseløp. Han representerte Kirgisistan under Sommer-OL 2012, der han ble utslått i de innledende rundene på 800 meter.


== Referanser ==


== Eksterne lenker ==
(en) Jerzjan Askarov – Olympics.com 
(en) Jerzjan Askarov – Olympic.org 
(en) Jerzjan Askarov – Olympedia 
(en) Jerzjan Askarov – Sports-Reference (OL-resultater – arkivert) 
(en) Jerzjan Askarov – World Athletics
Amine El Manaoui

Amine El Manaoui (født 20. november 1991) er en marokkansk friidrettsutøver, som konkurrerer i mellomdistanseløp. Han representerte Marokko under Sommer-OL 2012, der han ble utslått i de innledende rundene på 800 meter.


== Eksterne lenker ==
(en) Amine El Manaoui – Olympedia 
(en) Amine El Manaoui – Sports-Reference (OL-resultater – arkivert) 
(en) Amine El Manaoui – World Athletics 
(en) Amine El Manaoui – Diamond League
Arnold Sorina

Arnold Sorina (født 1. juni 1988) er en vanuatisk friidrettsutøver, som konkurrerer i mellomdistanseløp. Han representerte Vanuatu under Sommer-OL 2012, der han ble utslått i de innledende rundene på 800 meter.


== Eksterne lenker ==
(en) Arnold Sorina – Olympedia 
(en) Arnold Sorina – Sports-Reference (OL-resultater – arkivert) 
(en) Arnold Sorina – Commonwealth Games Federation 
(en) Arnold Sorina – World Athletics
Khadevis Robinson

Khadevis Robinson (født 19. juli 1976) er en amerikansk friidrettsutøver, som konkurrerer i mellomdistanseløp. Han representerte USA under Sommer-OL 2012, der han ble utslått i de innledende rundene på 800 meter.


== Eksterne lenker ==
(en) Khadevis Robinson – Olympedia 
(en) Khadevis Robinson – Sports-Reference (OL-resultater – arkivert) 
(en) Khadevis Robinson – USAs olympiske komité 
(en) Khadevis Robinson – World Athletics 
(en) Khadevis Robinson – Diamond League 
(en) Khadevis Robinson – Track and Field Statistics